**Drammen kommunale pensjonskasse**

**Strategi for ESG**

Vedtatt i styremøte 17.02.22

# INNLEDNING

Strategi for ESG beskriver hvordan kapitalforvaltningen i Drammen kommunale pensjonskasse skal ta hensyn til faktorer knyttet til ESG. Konkretiseringen av denne strategien er nedfelt i egne retningslinjer for ESG, som følger som vedlegg og fastsettes av styret. Strategien skal minst én gang pr. år gjennomgås av styret og eventuelt justeres.

# MARKEDSSYN OG MOTIVASJON

Å innarbeide forhold knyttet til ESG i kapitalforvaltningen, ansees som en vesentlig del av pensjonskassens samfunnsansvar, herunder ansvar ovenfor sponsor og medlemmer. Styret anerkjenner muligheten pensjonskassen har til å bidra til positiv gjennom kapitalforvaltningen. Å være leverandør til det offentlige fordrer at samfunnsansvar er ekstra høyt prioritert. I tillegg mener styret at forhold knyttet til ESG vil ha betydning for både avkastning og finansiell risiko, og er derfor viktige faktorer i god kapitalforvaltning. Vi mener at forhold knyttet til E, S og G er viktige, men har spesielt stor tro på at selskaper som har god håndtering av klima og miljø, og har gode forutsetninger for omstilling til lavkarbon, kommer til å lønne seg økonomisk.

I henhold til pensjonskassens investeringsstrategi skal kapitalforvaltningen prioritere sikkerhet. Slik vi ser det er god håndtering av ESG en måte å styrke sikkerhet i investeringene på.

# MÅLSETNINGER FOR ESG

* **Pensjonskassens kapitalforvaltning skal være tuftet på ansvarlighet, bærekraft og langsiktighet for å styrke sikkerhet i investeringene**Selskaper som er gode på ESG anses som sikrere investeringer.
* **Vi skal på en hensiktsmessig måte integrere hensyn knyttet til ESG i våre investeringsbeslutninger og –prosesser**

Forhold knyttet til ESG anses som vesentlige for pensjonskassens avkastning, risiko og samfunnsansvar. Integrasjonen av disse i våre egne prosesser skal gradvis økes i takt med egen kompetanse og øvrig markedspraksis.

* **Våre forvaltere skal til enhver tid integrere hensyn knyttet til ESG i sine investeringsbeslutninger og –prosesser, samt i sin eierskapsutøvelse**

Det er våre kapitalforvaltere som avgjør porteføljeinnhold og fører den direkte dialog med underliggende selskaper. Det er pensjonskassens ansvar å velge forvaltere som har gode prosesser for ESG-integrasjon og eierskapsutøvelse på våre vegne.

* **Det skal ikke investeres i selskap som er ekskludert av Statens Pensjonsfond Utland**  
  Forvaltningen av Drammen Kommunale Pensjonskasses midler skal følge de etiske kriteriene som til enhver tid er valgt av Finansdepartementet for forvaltningen av Statens Pensjonsfond Utland. Selskaper ekskluderes fra investeringsuniverset ved brudd på de fastlagte kriteriene.